cyanic-selkie/wikianc huggingface dataset:
ஒண்டிப்புதூர் பாலமுருகன் கோயில்
ஒண்டிப்புதூர் பாலமுருகன் கோயில் தமிழ்நாட்டில் கோயம்புத்தூர் மாவட்டம், ஒண்டிப்புதூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஐப்பசி மாதம் கந்தசஷ்டி முக்கிய திருவிழாவாக நடைபெறுகிறது. [[தை மாதம்]] தைப்பூசம் திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிசாபங்மா
சிசபங்மா உலகின் 14 ஆவது உயரமான மலையும், எண்ணாயிரம் மீட்டர்களுக்கு அதிகமான உயரத்தைக் கொண்ட மலைகளுள் உயரம் குறைந்ததும் ஆகும். இது 8013 மீட்டர் (26,289 அடிகள்) உயரம் கொண்டது. இது முழுதாகவே சீனாவுக்குள் இருப்பதும், 1950 களிலும் அதற்குப் பின்னரும் இப் பகுதிக்குள் செல்வதற்குச் சீனா தடை விதித்திருந்ததாலும், வெளிநாட்டவர்கள் இதில் ஏறும் முயற்சியில் இறங்க முடியாதிருந்தது. இதனால் எண்ணாயிரம் மீட்டர்களுக்கு மேற்பட்ட மலைகளுள், உச்சியை அடைவதில் கடைசியாக வெற்றிபெற்ற மலையும் இதுவே.
திபேத்திய மொழியில் இதன் பெயர் "புல் சமவெளிகளுக்கு மேலுள்ள உச்சி" என்னும் பொருள் தருவது. இம் மலை தென்-நடுத் திபேத்தில், நேபாளத்துடனான எல்லையில் இருந்து சில கிலோமீட்டர்கள் தொலைவில் அமைந்துள்ளது. 8,000 மீட்டர்களுக்கு மேற்பட்ட உயரம் கொண்ட மலைகளுள் முழுவதுமாகச் சீனாவுக்குள் இருக்கும் மலை இது மட்டுமே.
வெளியிணைப்புக்கள்
பகுப்பு:எண்ணாயிரம் மீட்டரை மீறும் மலைகள் பகுப்பு:சீன மலைகள்
மலவாய்
மலவாய் என்பது, விலங்குகளின் மனித இரையகக் குடற்பாதை யின் வாய்வழிக்கு எதிராகவுள்ள மற்றைய முடிவிடமாகும். இதன் தொழிற்பாடு சமிபாட்டுச் செயற்பாட்டின் போது உருவாகும் அரைத் திண்ம சமிபாடா மீதியான மலத்தை வெளியேற்றுவதைக் கட்டுப்படுத்துவதாகும். மலவெளியேற்றம் அங்கிகளுக்கு அங்கி வேறுபடலாம்.
மேற்கோள்கள்
பகுப்பு:சமிபாட்டுத்தொகுதி பகுப்பு:இனப்பெருக்கத் தொகுதி
காசு இருக்கணும்
காசு இருக்கணும் 2007 ஆம் ஆண்டு கே. பாக்யராஜ், லிவிங்ஸ்டன் மற்றும் புதுமுகம் விஸ்வா நடிப்பில், ஆர். குமரன் மற்றும் பிரியவன் இயக்கத்தில், ஆர். பி. பூரணி தயாரிப்பில், கவின் சாரதா மற்றும் ராஜ் சங்கர் இசையில் வெளியான தமிழ் திரைப்படம்.
கதைச்சுருக்கம்
அசோக் (விஸ்வா), அனி (பயல்), விஜி (நந்திதா ஜெனிபர்), திவ்யா (லக்சா), பிரவின் (காதல் சுகுமார்) மற்றும் தருண் (அருள்) ஆகியோர் நண்பர்கள். பணம் சம்பாதிப்பதை மட்டுமே குறிக்கோளாக உடையவர்கள். வீடுகளில் திருடுவது, வங்கிகளில் கொள்ளையடிப்பது அவர்களின் வாடிக்கை. அவர்களைப் பிடிக்கும் பொறுப்பு காவல் ஆய்வாளர் மாணிக்கத்திற்கு (லிவிங்ஸ்டன்) வழங்கப்படுகிறது. காவல் துறையிடமிருந்து தப்பிக்க ஊர்ஊராகச் செல்லும் அவர்கள் ஜி.ஆர். என்பவரைச் சந்திக்கிறார்கள். தங்களைப் பற்றிய உண்மையைத் தெரிவிக்காமல் அவருடைய வீட்டில் தங்குகிறார்கள். ஒருவரையொருவர் நேசிக்கும் அசோக்கும் அனியும் திருமணம் செய்ய முடிவெடுக்கிறார்கள். இதனால் அசோக்கை நேசிக்கும் விஜி மனமுடைகிறாள்.
அசோக்கின் கதை: ஹார்வர்ட் பல்கலைக்கழகத்தில் படிக்கும் அசோக் தன் பெற்றோர்கள் இறப்பதால் இந்தியா வருகிறான். அவனுடைய சித்தப்பா சொத்திற்கு ஆசைப்பட்டு அவன் பெற்றோரைக் கொன்றதை அறிகிறான். அசோக்கின் மனநிலை பாதிக்கப்பட்டதாகக் கூறி அவனை மனநல காப்பகத்தில் சேர்க்கின்றனர். இந்த சதிக்கு அவன் காதலியும், நண்பனும் அவனது சித்தப்பாவுக்கு உடந்தையாக இருக்கிறார்கள். காப்பகத்திலிருந்து தப்பிக்கும் அசோக் அந்த மூவரையும் கொன்று பழிதீர்க்கிறான். பணம்தான் வாழ்வில் முக்கியமானது என்றெண்ணித் திருடனாகிறான்.
நண்பர்கள் திவ்யா, தருண், பிரவின் என வரிசையாக கொலை செய்யப்படுகிறார்கள். அசோக்கும் அனியும் அவர்களின் நண்பர்களை ஒவ்வொருவராக கொல்கிறார்கள். விஜியைக் கொல்லவரும் அசோக்கிடம் தான் அவனை விரும்புவதாக விஜி கூறுவதால் மனம்மாறும் அசோக் அவளை விட்டு அனியைக் கொல்கிறான். அசோக்கைக் கொல்ல முயலும் விஜியை அசோக் கொல்கிறான். இறுதியில் அசோக்கைத் தேடிவரும் காவல்துறை அவனை சுட்டுக்கொல்கிறது.
இசை
படத்தின் இசையமைப்பாளர்கள் கவின் சாரதா மற்றும் ராஜ் சங்கர். பாடலாசிரியர்கள் ஜி.ஆர். மற்றும் அசுரா.
மேற்கோள்கள்
பகுப்பு:அறிமுக இயக்குநர் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2007 தமிழ்த் திரைப்படங்கள் பகுப்பு:கே. பாக்யராஜ் நடித்த திரைப்படங்கள் பகுப்பு:சிங்கமுத்து நடித்த திரைப்படங்கள் பகுப்பு:லிவிங்ஸ்டன் நடித்த திரைப்படங்கள்
ரொபர்ட் கார்டர் (துடுப்பாட்டக்காரர், பிறப்பு 1960)
ரொபர்ட் கார்டர் (Robert Carter, பிறப்பு: மே 25 1960), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 60 முதல்தர துடுப்பாட்டப் போட்டிகளிலும், 55 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1978-1984/85 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1960 பிறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:வாழும் நபர்கள்
நவக்கிரகக் கோயில்கள்
நவக்கிரகக்கோயில்கள் இது இந்தியாவின் தமிழ்நாட்டில் இந்துக்களின் சைவ சமய வழிபாட்டுத்தலங்களில் முக்கிய பங்கு வகிக்கும் நவக்கிரகங்களுள் ஒவ்வொன்றுக்கும் தனியாக உள்ள சிறப்பு மிக்க கோயில்களைக் குறிப்பதாகும்.
சித்திரைக்குளம் ஊராட்சி
சித்திரைக்குளம் ஊராட்சி (Chithiraikulam Gram Panchayat), தமிழ்நாட்டின் திண்டுக்கல் மாவட்டத்தில் உள்ள பழனி வட்டாரத்தில் அமைந்துள்ளது. இந்த ஊராட்சி, பழனி சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1600 ஆகும். இவர்களில் பெண்கள் 818 பேரும் ஆண்கள் 782 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பகதுர்பூர் சட்டமன்றத் தொகுதி
பகதூர்பூர் சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது தர்பங்கா மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இது தர்பங்கா மாவட்டத்தில் உள்ள கீழ்க்காணும் பகுதிகளைக் கொண்டுள்ளது. பகதூர்பூர் மண்டலம், ஹனுமன் நகர் மண்டலம்
சான்றுகள்
பகுப்பு:பீகாரின் சட்டமன்றத் தொகுதிகள்
வள்ளிநாயகிபுரம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மத்திய பாரதம்
மத்திய பாரதம் (Madhya Bharat, also known as Malwa Union) 1947-இல் இந்திய விடுதலைக்கு பின்னர் இது பிரித்தானிய இந்தியாவின் மத்திய இந்திய முகமையில் இருந்த 25 சுதேச சமஸ்தானங்களை இணைத்து 28 மே 1948 அன்று நிறுவப்பட்ட இந்தியாவின் ஒரு ஆட்சிப் பகுதியாகும்
மத்திய பாரதம் 46478 sqmi பரப்பளவு கொண்டிருந்தது. இதன் குளிர்கால தலைநகரமாக குவாலியர் நகரம் மற்றும் கோடைக்கால தலைநகரமாக இந்தூர் நகரம் இருந்தது. இதன் தென்மேற்கில் பம்பாய் மாகாணம் (தற்கால குஜராத் & மகாராட்டிரா), வடமேற்கில் இராஜஸ்தான், வடக்கில் உத்தரப் பிரதேசம், கிழக்கில் விந்தியப் பிரதேசம் மற்றும் போபால் இராச்சியம் (1949–56), தென்கிழக்கில் மத்தியப் பிரதேசம் எல்லைகளாக இருந்தது. மத்திய பாரதப் பகுதி மக்களில் இந்தி மொழி பேசும் இந்துக்கள் பெரும்பான்மையாக இருந்தனர்.
1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, மத்தியப் பாரதப் பகுதிகளுடன், விந்தியப் பிரதேசம் ஆகியவைகள் புதிய மத்தியப் பிரதேசம் மாநிலத்துடன் இணைக்கப்பட்டது.
மத்திய பாரத மாவட்டங்கள்
1 நவம்பர் 1956-ஆம் தேதிக்கு முன்னர் மத்திய பாரதத்தில் 16 மாவட்டங்கள் இருந்தது.
மேற்கோள்கள்
பகுப்பு:மத்தியப் பிரதேசம் பகுப்பு:மத்தியப் பிரதேச வரலாறு பகுப்பு:இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
பீட்டர் அண்டுக்கே
பீட்டர் அண்டுக்கே (Peter Handke பீட்டர் ஆண்ட்கே; பிறப்பு: 6 திசம்பர் 1942) ஓர் ஆத்திரிய புதின எழுத்தாளர், மொழிபெயர்ப்பாளர், நாடக எழுத்தாளர். இவர் 2019 ஆம் ஆண்டுக்கான நோபல் இலக்கியப் பரிசை வென்றார்.
இளமை
அண்டுக்கேயும் அவரின் தாய் காரிந்தியன் சுலோவீனும் சோவியத் ஒன்றியம் பிடித்தாண்ட பெர்லினின் பாங்கோவ் என்னும் பகுதியில், அண்டுக்கேவுக்கு 2 முதல் 6 அகவை வரை, 1944-1948 வரை வாழ்ந்தார்கள். இவருடைய தாய் காரிந்தியன் சுலோவீன் 1971 இல் தற்கொலையுண்டார். இதனை அடிப்படையாகக் கொண்டு அண்டுக்கே கனவுகளையும் தாண்டிய துயரம் என்ற புகழ்பெற்ற கதையை எழுதினார். பின்னர் ஆத்திரியாவில் உள்ள கிரிஃபன் என்னும் ஊருக்குப் பெயர்ந்தார்கள்.
1954 இல் அண்டுக்கே ஆண் சிறுவர்களுக்கான, தங்கிப்படிக்கும், தனியார் பள்ளியாகிய "மரியானம்" கத்தோலிக்கப் பள்ளியில் சேர்ந்தார். இப்பள்ளி ஆத்திரியாவின் தென்கோடியில் உள்ள கார்த்தன் மாவட்டத்தில் சங்கிது வைத்து அன்தெர் கிளான் என்னும் இடத்தில் தான்சென்பெர்கு கோட்டையில் உள்ளது. இப்பள்ளியின் செய்தியிதழான இஃபேக்கல் என்பதில்தான் முதன்முதலாக எழுதினார். 1959 இல் இவர் கிளாங்கன்பூர்ட்டுக்கு இடம்பெயர்ந்து அங்குள்ள உயர்நிலைப் பள்ளிக்குச் சென்றார். பின்னர் 1961 இல் சட்டவியல் படிப்பை கிராசு பல்கலைக்கழகத்தில் தொடங்கினார். .
திரைப்படங்கள்
அண்டுக்கே திரைப்பட இயக்குநர் விம் வெண்டெர்சு என்பாருடன் ஒத்துழைத்து The Goalie's Anxiety at the Penalty Kick என்னும் திரைப்படத்துக்கு எழுதினார். வெண்டர்சுக்காக The Wrong Move என்பதற்கு திரைவசனம் எழுதினார். வெண்டர்சின் "Wings of Desire என்பதற்கும் The Beautiful Days of Aranjuez என்பதற்கும் திரைக்கதை எழுதினார். இவரே The Left-Handed Woman, The Absence'' ஆகிய திரைப்படங்களை இயக்கியும் உள்ளார்.
வெளியிணைப்புகள்
பகுப்பு:1942 பிறப்புகள் பகுப்பு:வாழும் நபர்கள் பகுப்பு:ஆத்திரிய எழுத்தாளர்கள் பகுப்பு:நோபல் பரிசு பெற்ற ஆத்திரியர்கள் பகுப்பு:நோபல் இலக்கியப் பரிசு பெற்றவர்கள்
செம்பெருமீன்
மிக அருகில் உள்ள செம்பெருமீன் காமா குரூசிசு ஆகும். இது 88 ஒளியாண்டுகள் தொலைவில் உள்ளது. ஆனால் வெண்சிவப்பு பெருமீன் ஆர்க்தூரசுவைச் சிலர் செம்பெருமீன் எனவே கருதுகின்றனர். இது 36 ஒளியாண்டுகள் தொலைவில் உள்ளது.
பான்மைகள்
செம்பெருமீன்கள் என்பவை தம் அகட்டு நீரக வளிமம் தீர்ந்து அகட்டைச் சுற்றியமைந்த கூட்டின் நீரகத்தைப் பயன்படுத்தி வெப்ப அணுக்கரு பிணைப்பைத் தொடங்கியுள்ள விண்மீன்களாகும். இவற்றின் ஆரம் சூரியனைப் போல பத்து முதல் நூறு மடங்கு ஆகும். என்றாலும் இவற்றின் புறவுறையின் வெப்பநிலை குறைவாகவே இருப்பதால் இவற்றின் நிறம் வெள்ளிர்சிவப்பாக அமையும். இவற்றின் புறவுறை ஆற்றல் அடர்த்தி குறைவாக இருந்தாலும், இவை அளவில் பெரியனவாக உள்ளதால் சூரியனைவிட பல மடங்கு பொலிவு கொண்டவையாகும். செம்பெருநிலைக்கட்ட வின்மீன்கள் சூரியனைப் போல நூறு முதல் பல நூறு மடங்கு ஒளிர்மையைக் கொண்டவை.|link=y}}), இவை  K அல்லது M வகைக் கதிர்நிரல்களைக் கொண்டவை. இவற்றின் மேற்பரப்பு வெப்பநிலை 3,000–4,000 கெ பாகையாகும். ஆரமோ சூரிய ஆரத்தைப் போல  20–100 மடங்காகும். . கிடைக்கிளைநிலையில் உள்ள விண்மீன்கள் மேலும் சூடானவை. அணுகுநிலைப் பெருமீன்கள் பத்து மடங்கு கூடுதல் ஒளிர்மை கொண்டுள்ளன. செம்பெருமீன்களை ஒப்பிடும்போது இவை அருகியே அமைகின்றன.
அணுகுநிலைப் பெருமீன்களில் C-N வகையும் பிந்தைய C-R வகையும் சார்ந்த கரிம விண்மீன்கல் அடங்கும். இவற்றில் உருவாகும் கரிமமும் பிற தனிமங்களும் வெப்பச் சுழற்சியால் மேற்பரப்பை அடையும். இந்நிகழ்வு மேலெழும்பல் நிகழ்வு எனப்படுகிறது. முதல் மேலெழும்பல் செம்பெருநிலை நீரகக் கூடு எரியும்போது ஏற்படுகிறது.ஆனால் அப்பொது மேற்பரப்பில் கரிமம் ஏதும் திரள்வதில்லை. இரண்டாம், மூன்றாம் மேலெழும்பல் அணுகுநிலைப் பெருமீன்களின் எல்லியக் கூடு எரியும்போது ஏற்படும். அப்போது கணிசமான அளவு கரிமம் மேற்பரப்பை அடைகிறது.
பட விளக்கங்களில் காட்டியுள்ளது போலன்றி, செம்பெருமீன்களின் உடுக்கணவெளிக் கணுநீட்சி அல்லது கால் அவ்வளவு தெளிவாக வரையறுக்கப்பட்ட்தல்ல. புறவுறையின் குறைந்த பொருண்மை அடர்த்தியால், இவற்றில் தெளிவான ஒளிக்கோளமும் அமைவதில்லை. மேலும் அது மெல்ல ஒளிமுகடாகி விடுகிறது. மிக்க் குளிர்ந்த செம்பெருமீன்கள் ச்க்கலான கதிர்நிரலைப் பெற்றுள்ளன. இவற்றில் மூலக்கூற்று வரிகளும் உமிழ்வு வரிகளும்கூட அமைகின்றன. செம்பெருமீன்களிலும் மீப்பெரு செம்மீன்களிலும் அமையும் மற்றொரு குறிப்பிடத் தக்க கூறுபாடு இவற்றில் சூரியனில் உள்ளதுபோல பல அடுக்கு ஒளிக்கோளக் கூடுகள் அமைவதில்லை. மாறாக சில பேரளவுக் கூடுகளே அமைகின்றன. இதனால், இவ்விருவகை விண்மீன்களிலும் பரவலாக மாறுவிண்மீன்களில் உள்ளது போன்ற பொலிவு மாற்றங்கள் காணப் படுகின்றன.
படிமலர்ச்சி
செம்பெருமீன்கள் 0.3 முதல் 8 வரையிலான சூரியப் பொருண்மை உள்ள முதன்மை வரிசை விண்மீன்களில் இருந்து படிமலர்ந்தவை. உடுக்கண ஊடகத்தில் நிலவும் மூலக்கூற்று வளிம முகிலில் இருந்து ஒரு விண்மீன் உருவாகும்போது, அதில் முதன்மையாக நீரகமும் எல்லியமும் உள்ளடங்கியிருக்கும்.மேலும் இதில் அணு எண் 2 ஐ விட கூடுதலான பொன்மவியல்புத் தனிமங்களும் அருகிக் காணப்படும். இவை சீராக விண்மீன் முழுவதிலும் கலந்திருக்கும். நீரக அணுக்கருத் தொகுப்புவினையைத் தொடங்கும் அளவுக்கு வெப்பநிலை உயர்ந்தால் அது முதன்மை வரிசை விண்மீன் நிலையை அடைந்த்தாக்க் கருதப்படும். அப்போது அது சில மில்லியன் பாகை வெப்பநிலை அமைந்திருக்கும். இந்நிலையில் நீர்மவியல் சமநிலையை நிறுவும். அதன் முதன்மை வரிசை வாழ்நாளில், தன் அகட்டில் உள்ள நீரகத்தை எல்லியமாக மாற்றும்.அகட்டில் உள்ள நீரகமெல்லாம் இணைந்த்தும் அதன் முதன்மை வரிசை வாணாள் முடிவுறும். சூரியனுக்கு அதன் முதன்மை வரிசை வாணாள் தோராயமாக 10 பில்லியன் ஆண்டுகளாகும். கூடுதலான பொருண்மை கொண்ட விண்மீன்கள் குறைந்த பொருண்மையுள்ள விண்மீன்களை விட விரைந்து எரிவதால் அதன் ஆயுள் குறைவாக அமையும்.
விண்மீன் தன் அகட்டில் உள்ள நீரகத்தைத் தீர்த்ததும், அணுக்கருவினைகள் மேலும் தொடரமுடியாது. எனவே அகடு தனது ஈர்ப்பால் சுருங்கத் தொடங்கும். இந்நிலையில், அகடு சுற்றி அமைந்த கூட்டில் அணுப்பிணைப்பு தொடரும் அளவுக்குப் போதுமான அழுத்தமும் வெப்பநிலையும் அமைந்தால், அவ்வட்டாரத்தில் கூடுதல் நீரகம் நிரம்ப உதவும்.மேலும் உயர் வெப்பநிலை வினைநிகழ் வீதத்தையும் கூட்டுகிறது. இதனால் விண்மீனின் ஒளிர்மை 1,000முதல்10,000 வரை கூடுதலாகும்.அப்போது விண்மீனின் வெளி அடுக்கு பேரளவில் விரிவடைந்து அதன் செம்பெருநிலைக் கட்டத்தைத் தொடங்கி வைக்கும். அப்படி விரிவுறும்போது உருவாகும் எரியும் புறக்கூட்டின் ஆற்றல் மேலும் பரந்த பரப்பில் பரவுவதால், விண்மீனின் மேற்பரப்பில் அமையும் விளைவுறு வெப்பநிலை குறையும். எனவே அதன் கட்புல ஒளி சிவப்பு நெடுக்கத்துக்குப் பெயரும். இந்நிலையில் விண்மீன் செம்பெருமீன் ஆகிறது''. உண்மையில் நிறம் அப்போது வெண்சிவப்பாகத் தான் அமையும். இந்நேரத்தில் விண்மீன் ஃஎர்ட்சுபிரங்=இரசெல் (H-R) விளக்கப்படத்தில் செம்பெரு நிலைக்கு எழுவதாகக் கூறப்படுகிறது. அணுப்பிணைப்பால் உருவாகிய ஆற்றலை வெளிப்புற அடுக்குகள் வெப்பச்சுழல்வால் மேற்பரப்புக்குக் கட்த்தும். இது விண்மீனின் உட்பகுதியை (அகட்டில் அல்ல) அணுக்கருத் தொகுப்பு வினையால் எரியச் செய்கிறது. எனவே உட்பகுதி முதன்முதலாக விண்மீனின் மேற்பரப்புக்குக் கொண்டுவரப்படுகிறது. இந்நிகழ்வு முதல் மேலெழும்பல் எனப்படுகிறது.
இந்தச் செம்பெரு நிலையில் விண்மீன் இயங்கும்போது இறுதியில் அகட்டின் முழுக்குலைவில் முடியும். இது விண்மீனின் பொருண்மையைப் பொறுத்து அமையும்.சூரியனுக்கும் 2 மடங்கு சூரியப் பொருண்மைக்கும் குறைவான பொருண்மையுள்ள விண்மீன்களுக்கும் அகடு மேலும் அடர்வாகிட, மேலும் சுருங்காதபடி அப்போது மின்னன் சிதைவு அழுத்தம் போதுமான அளவில் உருவாகிறது. அகடு சிதையத் தொடங்கியதும், வெப்பநிலை தோராயமாக 108K அளவுக்கு உயர்ந்து மும்மை ஆல்பா வினையால் எல்லியம் கரிம்ம் ஆகும் நிலைவரை தொடரும். சிதைவுறும் அகடு இவ்வெப்பநிலையை அடைந்ததும் முழு அகட்டிலும் ஒரே நேரத்தில் எல்லிய அணுப்பிணைவு தொடங்கும். இது எல்லியத் தெறிப்பு எனப்படுகிறது. உயர்பொருண்மை விண்மீன்களில், குலையும் அகட்டின் வெப்பநிலை, அது சிதையப் போதுமான அடர்த்தியை அடையும் முன் 108K அளவுக்கு உயரும். எனவே, எல்லிய அணுப்பிணைப்பு மேலும் இயல்பாக நிகழும். எல்லியத் தெறிப்பேதும் அமையது. தன் அகட்டில் எல்லியப் பிணைவு வினை நிகழத் தொடங்கியதும் விண்மீன் மேலும் சுருங்கிடுவதால் இனியது செம்பெருமீனாகக் கருதப்படாது. விண்மீனின் அகட்டு எல்லியப் பிணைவுக் கட்டம் கிடைக்கிளைநிலையில் அமைவதாக்க் கருதப்படும். இவற்றில் பொன்மச் சுவடு அருகியே காணப்படும். இவ்வகை விண்மீன்கள் பல விண்மீன் கொத்துகளின் ஃஎர்ட்சுபிரங்=இரசெல் (H-R) விளக்கப்படத்தில் கிடைக்கோட்டில் அமைவதால் இவை கிடைக்கிளைநிலையில் அமைவதாகப் பெயரிடப்படுகிறது. மாறாக, பொன்ம உள்ளடக்கம் மிகுந்த எல்லியப் பிணைவு விண்மீன்கள் ஃஎர்ட்சுபிரங்=இரசெல் (H-R) விளக்கப்படத்தில் செஞ்செறிவுநிலையில் அமைகின்றன.
எல்லியப் பிணைப்பை உருவாக்கவல்ல பொருண்மை வாய்ந்த விண்மீன்களில், அகட்டில் உள்ள எல்லியம் த்தீர்ந்துவிட்டால் விண்மீன் மீண்டும் சுருங்கத் தொடங்கும். அப்போது புறவுறையில் உள்ள எல்லியம் பிணைவுறத் தொடங்கும். அதேவேளையில் எல்லியப் பிணைவு நிகழும் உறைக்கு வெளியே உள்ள நீரகப் புறவுறையிலும் அணுப்பிணைவு நிகழும். இதனால் விண்மீன் அதன் இரண்டாம் செம்பெருங்கட்டமான அணுகுகோட்டுநிலைக் கிளை அல்லது வரிசைக்கு நகரும். எல்லியப் பிணைவு கரிமம்-உயிரகம் உள்ல அகட்டை உருவாக்கும். 8 மடங்கு சூரியப் பொருண்மைக்கும் குறைந்த விண்மீன் தன் கரிம்ம்-உயிரகம் அகட்டில் பிணைவு ஏதும் நிகழ்த்தாது. மாறாக, இரண்டாம் செம்பெருங்கட்ட முடிவில் அது தன் புறவுறை அடுக்குகளை வெளியே வீசி எறியும். இது கோளியல் வளிம வட்டாக மாறும். விண்மீன் வெண்குறளையாக உருமாறும். இதுவே செம்பெருமீனின் இறுதிக் கட்டமாகும். சூரியப் பொருண்மையுள்ள விண்மீன்களில் மொத்தச் செம்பெருமீன் கட்டம் ஒரு பில்லியன் ஆண்டுகள் நடக்கும். ஆனால், கிடைநிலைக் கட்டமும் அணுகுநிலைக் கட்டமும் இதைவிட பத்து மடங்கு வேகமாகவே முடிந்துவிடும்.
சூரியப் பொருண்மையில் 0.2 முதல் 0.5 பங்கே பொருண்மைகொண்ட விண்மீன்கள் செம்பெருமீனாகத் தகுதவையே என்றாலும் அவை எல்லியப் பிணைவு வினையைத் தொடங்குமளவு பொருண்மை போதாதவையாகும். இந்த இடைநிலை விண்மீன்கள் ஓரளவு குளிர்ந்து தம் பொலிவைக் கூட்டுகின்றன. ஆனாலும் எல்லிய அகட்டு பற்றவைப்பை உருவாக்கும் செம்பெருங் கட்ட முணையை எட்டமாட்டாதனவாக அமைகின்றன. அந்நிலையில் அவை தம் புற அடுக்குகளை அணுகுநிலைக் காட்டம் போலவே வெளியே வீசி எறிகின்றன. பிறகு அவை வெண்குறளைகளாக உருமாறுகின்றன.
செம்பெருமீன் ஆக மாறாத விண்மீன்கள்
மிகத் தாழ்ந்த பொருண்மையுள்ள விண்மீன்கள் முழுமையாக வெப்பச் சுழற்சி உள்ளவை. எனவே அவை பல டிரில்லியன் ஆண்டுகட்குத் தொடர்ந்து நீரகத்தை எல்லியமாக மாற்றுகின்றன இவற்றில் கடைசியில் சிறதளவு நீரகம் மட்டுமே எஞ்சும். அப்போது ஒளிர்மையும் வெப்பநிலையும் உயர்ந்துகொண்டே போகும். இவ்விதம் வெப்பநிலை 50% அளவும் ஒளிர்மை பத்து மடங்கும் உயரும். இதனால் எல்லிய அளவு உயர்ந்து ஒரு மட்ட்த்தில் வெப்ப்ச் சுழற்சியை இழந்துவிடும். எனவே எஞ்சியுள்ல நீரகம் அகட்டில் சிறைப்படும். இது அடுத்த சில பில்லியன் ஆண்டுகளில் நுகரப்படும். நீரக்க் குடு எரியும்போது பொருண்மையைப் பொறுத்து அதன் வெப்பநிலையும் ஒளிர்மையும் உயரும். அப்பொது இது சூரியனைவிட சூடாகும். இதன் ஒளிர்மை தொன்றிய நிலையைக் காட்டிலும் பத்து மடங்கு கூடினாலும் சூரியன் அளவுக்கு ஒளிராது. மேலும் சில பில்லியன் ஆண்டுகட்குப் பின்னர், நீரக்க் கூடு எரிந்துகொண்டிருந்தாலும் ஒளிர்மை குன்றி குளிர்ந்துவிடும். இவை குளிர்ந்த எல்லிய வெண்குரளைகள் ஆகிவிடுகின்றன. மிக உயர்ந்த பொருண்மையுள்ள விண்மீன்கள் மீப்பெரு செம்மின்கள் ஆகின்றன. இவை தம் படிமலர்ச்சித் தடத்தில் எச். ஆர். விளக்கப்படத்தில் கிடைநிலையில் முன்னும் பின்னும் நகர்கின்றன. இதன் வலது முனையில் மீப்பெரு செம்மீன்கள் அமைகின்றன. இவை எப்போதுமே வகை II பெருவிண்மீன் வெடிப்பாகவே முடிகின்றன. மிக உயரெடை விண்மீன்கள் செம்பெரு மீன்களாகவோ மீப்பெரு செம்மீன்களாகவோ மாறாமல் வுல்ஃப்- இரேயத் விண்மீன்கள் ஆகின்றனl.
கோள்கள் உள்ளவை
கோள்கள் அமைந்த செம்பெருமீன்கள்: M-வகைப் பெருமீன்களான HD 208527, HD 220074 ; 2014 வரை அறிந்துள்ள சில பத்து போல்லக்சு விண்மீன், காமா செபீ, ஐயோட்டா பேய்மி (Draconis) போன்ற K-வகைப் பெருமீன்கள்.
வாழ்வதற்கான வாய்ப்புகள்
செம்பெரு மீனாக்கக் கட்ட்த்தில் ஏற்கெனவே நிலவும் வாழத்தகுந்த கோள்களே தம் வாழ்தகவை இழக்கும் என்று கருதப்பட்டாலும் அண்மை ஆய்வுகள், ஒரு சூரியப் பொறுண்மைகொண்ட செம்பெருமீன்கள் தம் செம்பெருங்கிளைப் படிமலர்ச்சியின்போது, வாழத்தகு வட்டரத்தை 109 ஆண்டுகட்கு 2 வானியல் அலகுக்கு வெளியேயும் 108 ஆண்டுகட்கு 9 வானியல் அலகு வெளியேயும் பெற்றிருக்கலாம் எனக் கூறுகின்றன. எனவே அத்தகு வட்டாரங்களில் உயிர்தோன்றி படிமலர வாய்ப்புள்ளது. மேலும் செம்பெருமீன் கட்டத்துக்குப் பின்னரும் அவற்றைச் சுற்றி 7 முதல் 22 வானியல் அலகு தொலைவில் கூடுதலாக 109 ஆண்டுகள்வரை இத்தகு வட்டாரங்கள் நிலவும் வாய்ப்பும் உள்ளதென ஆய்வுகள் தெரிவிக்கின்றன.
கோள்கள் பருத்தல்
இதுவரை, அட்டாவது 2014 ஜூன் வரை, 50 பெருங்கோள்கள் பெருவிண்மீன்களைச் சுற்றிவருதல் கண்டறியப்பட்டுள்ளது. இவை சூரியனைச் சுற்றிவரும் பெருங்கோள்களைவிட பெரியவைகளாக உள்ளன. உயர்பொருண்மை விண்மீன்கள் உயர்பொருண்மைக் கோள்களைப் பெற்றிருத்தல் இயல்பானதே. என்றாலும் இவை தம் விண்மீன்களின் பொருண்மையோடு சரியான விகித்த்தில் பொருந்தமையால், கோள்கள் செம்ப்ருமீன் கட்டதில் பொருண்மையில் பெருகிக் கொண்டிருக்கலாம் எனக் கருதப்படுகிறது. இந்த பொருண்மைப் பெருக்கம் உடுக்கண வளிமக் காற்றின் அகந்திரள்வாலோ உரோச் மடல் மிகைப்பாய்வு விளைவாலோ, அதாவது விண்மீனில் இருந்து அது கோளின் வட்டணைத் தொலைவு வரை பெருகும்போது அடில் இருந்து கோளுக்குக் கடத்தப்படும் பொருண்மையாலோ ஏற்படலாம்.
நன்கறிந்த எடுத்துகாட்டுகள்
இரவு வானில் பொலிவோடு காணப்படும் செம்பெருமீன்களாவன:
செம்பெருமீனாகச் சூரியன்
எதிர்வரும் 5 முதல் 6 பில்லியன் ஆண்டுகளுக்குள் சூரியன் தன் அகட்டி உள்ள நீரக எரிபொருள் தீர்ந்துவிட, விரிவடையத் தொடங்கும். பேரளவாக அதன் ஒளிக்கோளம் புவியின் நடப்புநிலை வட்டணைவரை பருத்து விடும். அப்போது அது தன் வளிமண்டலம் முழுவதையும் இழந்துவிடும். இறுதியில் அதைச் சுற்ரி புறக் கோள்முகில் அடுக்குகளும் வெண்குரளை அகடும் மட்டுமே நிலவும். சூரியன் செம்பெருமீனாகிப் படிமலர்தல் நிகழ்வின் படிம ஒப்புருவாக்கம் விரிவாக ஆயப்பட்டுள்ளது, ஆனால் இந்நிலையில் புவி சூரியனால் விழுங்கப்படுமா அல்லது தன் வட்டணையில் இன்னமும் தனியாக சுற்றிக் கொண்டிருக்குமா என்பது மட்டும் இதில் தெளிவாக விளக்கப்படவில்லை. இந்த உறுதியின்மை, சூரியன் நீரகத்தை எரித்து தன்பொருன்மியை இழப்பதால் சமநிலைக்காக கோள்கள் மேலும் எட்டச் சென்றுவிடுவதால் ஏற்படுகிறது. மேலும் 5 முதல் 6.5 பீல்லியன் ஆண்டுகளுக்குப் பின்னர் கோள்களின் வட்டணைத் தொலைவுகளைக் கணக்கிடுவதிலும் உறுதியின்மைகள் நிலவுகின்றன. இவற்றால் புவியின் தலைவிதியை முன்கணிக்க முடியவில்லை. தன் செம்பெருந்தலைக்கட்டத்தில் சூரியனின் பொலிவு இன்றுள்ளதைவிட பல்லாயிரம் மடங்கு பொலிவுடையதாய் இருக்கும். ஆனால் அதன் மேற்பரப்பு வெப்பநிலை மிகத் தாழ்வாகவே அமையும். அந்நிலையில் புவியின் நீர் முழுவதும் ஆவியாகி விண்வெளிக்கு ஏகிவிடும். எனவே புவியில் உயிர்கள் வாழ்தல் இயலாது.
உள்ளாவூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தத்துவமசி என்ற மகாவாக்கியம்
இந்து சமய வேத நூல்களில் வேதாந்தப்பொருள்களை விளக்குவதற்காகவே தொகுக்கப்பட்டிருக்கும் பிரிவுகள் உபநிடதங்கள் எனப்படும். அவைகளில் வேதத்திற்கொன்றாக நான்கு மகாவாக்கியங்கள் போற்றப்படுகின்றன. சாம வேதத்தின் மகாவாக்கியம் தத்-துவம்-அஸி.(तत् त्वम् असि அல்லது तत्त्वमसि) தத் : அது (அப்பரம் பொருள்), துவம் : நீ(யாக), அஸி : இருக்கின்றாய், அல்லது 'நீ அதுவாக இருக்கின்றாய்' என்றும் சொல்லலாம். இம்மகாவாக்கியத்திலுள்ள சொற்களின் பொருள் இவ்வளவு எளிதாக இருப்பினும், வாக்கியத்தின் உட்கருத்தைப்பற்றி வெவ்வேறு வேதாந்தப்பிரிவினரின் கொள்கைகள் கணிசமாக மாறுபடுகின்றன.
தறுவாய்
சாந்தோக்ய உபநிடதத்தில் ஆறாவது அத்தியாயத்தில் உத்தாலக ஆருணி என்ற மகரிஷி பன்னிரண்டு வயதுள்ள மகன் சுவேதகேதுவை குருகுலத்திற்கு அனுப்பி வேதசாத்திரங்களெல்லாம் கற்று வரும்படிச் சொல்கிறார். பன்னிரண்டாண்டுகள் குருகுலத்தில் படித்துவிட்டுத் திரும்பும் வாலிபனிடம் "எதனால் கேள்விக் கெட்டாதது கேட்கப் பட்டதாயும், நினைவுக் கெட்டாதது நினைக்கப் பட்டதாயும், அறிவுக் கெட்டாதது அறியப் பட்டதாயும் ஆகுமோ அவ்வுபதேசத்தை குருவிடம் தெரிந்துகொண்டாயா?" என்று கேட்கிறார். இதைத்தொடர்ந்து தானே அவனுக்கு அந்த பரம்பொருளை ஒன்பது எடுத்துக் காட்டுகளால் விளக்கி, முடிந்தமுடிவாக இதே மகாவாக்கியத்தை ஒன்பது முறையும் சொல்கிறார்.
அத்வைதத்தின் தீர்மானம்
ஆதி சங்கரரால் விரிவாக விளக்கப்பட்டு பற்பல நூற்றாண்டுகளாக பல்வேறு அறிவாளிகளால் பெரிதும் போற்றப்பட்டுக்கொண்டிருக்கும் அத்வைத வேதாந்தம் 'அதுவே நீயாக உளாய்' என்பதை 'அது'வும் 'நீ'யும் ஒன்றே என்று பொருள் கொள்கிறது. இங்கு 'அது' என்பது பரம்பொருள். 'நீ' என்பது ஒவ்வொரு பிராணிகளிலுமுள்ள ஆன்மா. நாம் ஓரிடத்தில் ஒருகாலத்தில் பார்த்த ஒரு நபரை, மற்றோரிடத்தில், மற்றொருகாலத்தில் வேறு பெயரிலும், வேறு வேடத்திலும் சந்தித்தாலும், 'அவர் தான் இவர்' என்று சொல்லும்போது எப்படி 'அவர்', 'இவர்' இருவருடைய நடை, உடை, பாவனைகளில் 'அன்று', 'இன்று' என்ற இருகாலகட்டங்களில் உள்ள வேற்றுமைகளைத் தள்ளுபடி செய்துவிட்டு, இருவருக்குள்ளும் உள்ள ஏதோ ஓர் ஒற்றுமையை 'இது தான் நிரந்தரம்; மற்றவையெல்லாம் கால தேசங்களால் ஏற்பட்ட வெளி வேற்றுமைகள்' என்று தீர்மானித்து, இருவரும் ஒருவரே என்று தீர்மானிக்கிறோமோ, அதே முறையில் 'அதுவே நீயாக உளாய்' என்ற வாக்கியத்தில், 'அது' என்ற பரம்பொருளினிடத்திலுள்ள படைப்பாற்றல், மாயா ஆற்றல் முதலிய மானிடமல்லாத குணங்களைத் தள்ளிவிட்டு, அவ்விதமே 'நீ' என்ற பிராணியினிடத்தில் குடிகொண்டிருக்கும் அஞ்ஞானத்தையும், உடல், மனது, புத்தி இவைகளையும் தள்ளிவிட்டால், 'அது'வும், 'நீ'யும் ஒன்றே என்பது விளங்கும் என்பது அத்வைத சித்தாந்தம்.
விசிஷ்டாத்வைதத்தின் கருத்து
ஸ்ரீராமானுஜரால் விரிவாக விளக்கப்பட்டு, பற்பல நூற்றாண்டுகளாக வைணவம் என்ற பெயரில் பெரிதும் போற்றப்பட்டுக்கொண்டிருக்கும் விசிட்டாத்துவைத வேதாந்தம் மேற்சொன்ன அத்வைத சித்தாந்தத்தை மறுக்கிறது. மகாவாக்கியத்திலுள்ள 'நீ' என்ற சொல், பிராணிகளிலுள்ள ஆன்மாவைக் குறிக்கிறது என்பது உண்மைதான்; ஆனால் இவ்வான்மாவையும் அப்பரம்பொருளையும் ஒன்றாக்கி ஒரு முற்றொருமையாகக் கூறமுடியாது. ஏனென்றால், இவ்வான்மா அப்பரம்பொருளின் ஒர் அம்சமே. 'இது' வும் 'அது' வும் ஒன்றாகாது. இரண்டன்மை என்னும் பொருள் படும் அத்வைதம் என்னும் கருத்தில் இருந்து நுட்பமாய் வேறுபாடு கொண்டது என்று குறிக்கவே விசிட்டா என்னும் முன்னொட்டு உள்ளது.
துவைத மதத்தின் கருத்து
மத்வாச்சாரியாரால் விரிவாக விளக்கப்பட்டு, பற்பல நூற்றாண்டுகளாக பெரிதும் போற்றப்படும் துவைதம் வேதாந்தம் மேற்சொன்ன இரு சித்தாந்தங்களையும் மறுக்கிறது. 'தத்துவமஸி' என்றுள்ள உபநிடதவாக்கியத்திற்கு முன்னால் வரும் 'ஸ ஆத்மா' என்ற சொற்களைச் சேர்த்து இலக்கண வழிப்படி பார்க்கும்போது, 'ஸ ஆத்மாதத்துவமஸி' என்பதை 'ஸ ஆத்மா + அதத்துவமஸி' என்று பிரிக்கவேண்டும் என்றும், அதனால் அதன் பொருள் 'நீ 'அதத்', அதாவது, பரம்பொருள் அல்லாததாக, உளாய்' என்று ஏற்படுகிறது. ஆக, அத்வைதம் சொல்கிறபடி ஆன்மாவும் பரம்பொருளும் முற்றொருமையாகவோ, விசிஷ்டாத்வைதக் கூற்றின்படி ஆன்மா பரம்பொருளின் ஓர் அம்சமாகவோ இருக்கமுடியாது. ஆன்மாக்கள் வேறு. பரம்பொருள் வேறு, என்பது துவைத சித்தாந்தம். மேலும் இவ்விதம் 'அதத்துவமஸி' என்று சொல்வதுதான் சுவேதகேதுவின் கேள்விகள் ஏற்பட்ட சூழ்நிலைக்குப் பொருந்துகிறது. ஏனென்றால் அவன் வரும்போதே தான் 12 ஆண்டுகள் படித்துவிட்ட செறுக்குடன் வந்தான். அவன் உண்மையில் பரம்பொருள் என்று சொல்லப்பட்டுவிட்டால் அவனது கர்வம் இன்னும் அதிகமாகிவிடும். (அத்வைதப்பிரிவினர் இவ்வாதத்தை மறுக்கின்றனர். )
சுத்தாத்வைதம்
இது 15ம் நூற்றாண்டில் ஸ்ரீவல்லபரால் விரிவாக விளக்கப்பட்ட வேதாந்தப்பிரிவு. இதன்படி ஆன்மாவும் பரம்பொருளும் சாராம்சத்தில் ஒன்றே; ஆனால் ஆன்மாவுக்கு பரம்பொருளின் ஆனந்த அம்சம் கிடையாது. அதனால் 'தத்துவமஸி' என்ற மகாவாக்கியத்திற்கு சங்கரரின் முற்றொருமையில் ஒரு சிறிய மாற்றத்துடன் பொருள் கொள்ளவேண்டும். அதாவது, 'தத்' என்பது பரம்பொருள். 'துவம்' என்ற சீவன் அதனுடைய ஒரு பாகம்.
துவைதாத்வைதம்
இது நிம்பர்க்கரால் 11ம் நூற்றாண்டில் ஏற்படுத்தப்பட்ட சித்தாந்தம். இதன்படி, பரம்பொருளுக்கும் தனிப்பட்ட சீவன்களுக்கும் உள்ள 'பேதத்தில் அபேதம்', ஆதவனுக்கும் அதன் கிரணங்களுக்கும் உள்ள உறவு, அல்லது நெருப்புக்கும் நெருப்புத்துளிகளுக்கும் உள்ள உறவு, இவைகளைப் போன்றது. இதற்குகந்தபடி மகாவாக்கியத்திற்குப் பொருள் கொள்ளவேண்டும்.
அசிந்த்ய-பேதாபேதம்
இது 16ம் நூற்றாண்டில் சைதன்யரால் விரிவாக விளக்கப்பட்டது. பரம்பொருளுக்கும் சீவனுக்கும் உள்ள பேதா அபேதம் (ஒற்றுமை வேற்றுமைகள்) நம் அறிவுக்கெட்டாதது. ஒரே சமயத்தில் 'அது'வும் 'நீ'யும் ஒன்றாகவும் வேறாகவும் உள்ளது. குணங்களில் ஒன்றாகவும், அளவில் வேறாகவும் உள்ளது. ஒன்று முடிவுள்ளது, மற்றொன்று முடிவில்லாதது. இதற்கு தகுந்தபடி மகாவாக்கியத்திற்குப் பொருள் கொள்ளவேண்டும்.
வெளி இணைப்புகள்
பகுப்பு: இந்துத் தத்துவங்கள் பகுப்பு: உபநிடதங்கள் பகுப்பு:இந்து சமயப் பிரிவுகள் பகுப்பு:சமசுகிருத நூல்கள் பகுப்பு:இந்து சமய நூல்கள் பகுப்பு:வேதங்கள் பகுப்பு:இந்திய மெய்யியல் பகுப்பு:இந்து சமயம் பகுப்பு:இந்து தொன்மவியல் பகுப்பு:வைதிக மெய்யியல்கள்
கே. பி. பி. சாமி
'''கே. பி. பி. சாமி' (K. P. P. Samy'', சூலை 1, 1962 - பிப்ரவரி 26, 2020) என்பவர் தி.மு.க வைச் சேர்ந்த அரசியல்வாதியும், முன்னாள் சட்டமன்ற உறுப்பினரும் ஆவார். இவர் 2006 மற்றும் 2016 ஆம் ஆண்டுகளில் நடைபெற்ற சட்டமன்றத் தேர்தல்களில், திருவொற்றியூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தி.மு. க. வில் மீனவரணி மாநில செயலாளராகவும் மற்றும் தமிழக முன்னாள் மீன்வளத்துறை அமைச்சராகவும் இருந்தார். இவர் சென்னையில் 1 சூலை 1962 அன்று பிறத்தார். இவர் பத்தாம் வகுப்புவரை படித்துள்ளார். இவர் 26 பிப்ரவரி 2020 அன்று உடல் நலக்குறைவால் காலமானார்.
மேற்கோள்கள்
பகுப்பு:தமிழக முன்னாள் அமைச்சர்கள் பகுப்பு:சென்னை அரசியல்வாதிகள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:1962 பிறப்புகள் பகுப்பு:2020 இறப்புகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:சென்னை நபர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள்
தூண்டல் விளைவு
வேதியியலில், தூண்டல் விளைவு (Inductive effect) என்பது மூலக்கூறொன்றில் அணுக்கள் அல்லது மூலக்கூற்றுத் தொகுதிகளுக்கு இடையில் உள்ள சகப்பிணைப்பு ஒன்றின் முனைவுறுதலில் அருகாமையில் உள்ள பிணைப்பு, அணு அல்லது தொகுதியின் காரணமாக ஏற்படும் மாற்றம் ஆகும். இது ஒரு நிலையான நிகழ்வு ஆகும். இது π பிணைப்புகளைக் கொண்டுள்ள சேர்மங்களில் காணப்படும் எலக்ட்ரான் நகர் விளைவினைக்கு ஈடாக σ பிணைப்புகளைக் கொண்டுள்ள சேர்மங்களில் காணப்படும் ஒரு நிகழ்வாகும்.
விளக்கம்
ஈத்தேன் மற்றும் எதில் குளோரைடுகளைக் கொண்டு இந்த நிகழ்வினைப் பின்வருமாறு விளக்கலாம். ஈத்தேனில் காணப்படும் C–C பிணைப்பானது முனைவுத் தன்மை அற்றது. ஆனால், எதில் குளோரைடில் காணப்படும் C–C பிணைப்பு முனைவுத் தன்மை கொண்டது. எதில் குளோரடு சேர்மத்தில் C–Cl பிணைப்பில் கார்பன் மற்றும் குளோரின் அணுக்களுக்கு இடையில் காணப்படும் எலக்ட்ரான் கவர் தன்மையில் உள்ள வேறுபாட்டின் காரணமாக, C–Cl சகப்பிணைப்பில் உள்ள எதிர்மின்னிகள் குளோரினை நோக்கி ஒப்பீட்டளவில் ஈர்க்கப்படுகிறது. இதன் விளைவாக மேற்சொன்ன பிணைப்பில் குளோரினின் மீது சிறிதளவு எதிர்மின் தன்மையும், அதனோடு இணைந்த கார்பன் அணுவின் மீது சிறிதளவு நேர்மின் தன்மையும் ஏற்படுகிறது. இதனை ஈடு செய்யும் விதமாக, எதில் குளோரைடு சேர்மத்தில் காணப்படும் C1 ஆனது தனக்கும் C2 விற்கும் இடையே உள்ள பிணைப்பின் எதிர்மின்னி இணையினை தன்னை நோக்கி ஈர்க்கிறது. இத்தகைய முனைவாதல் நிகழ்வே தூண்டல் விளைவாகும். இந்த விளைவானது அருகாமைப் பிணைப்புகளில் அதிகமாகவும், C1 இலிருந்து செல்லச் செல்ல குறையவும் செய்கிறது. இவ்விளைவு தூண்டல் விளைவிற்கு காரணமான தொகுதியிலிருந்து நான்கு பிணைப்புகளுக்கு அப்பால் மிகக்குறைவாகி விடுவதால் முக்கியத்துமற்றதாகி விடுகிறது.
மேற்கோள்கள்
பகுப்பு:வேதியியல் பகுப்பு:வேதியியல் செயல்முறைகள்
என்டிஎஸ்சி
thumb|right|300px|நாடுகளின் வரிசையில் தொலைக்காட்சி குறியாக்க அமைப்புகள், NTSC அமைப்பைப் பயன்படுத்தும் நாடுகள் பச்சை நிறத்தில் காட்டப்பட்டுள்ளன.
NTSC என்பது தேசிய தொலைக்காட்சி அமைப்புக் குழு என்பது ஆகும், இது பெரும்பாலான வட அமெரிக்கா, தென் அமெரிக்கா, ஜப்பான், தென் கொரியா, தைவான், பர்மா மற்றும் பல பசிபிக் தீவு நாடுகள் மற்றும் பிரதேசங்களில் (வரைபடத்தைக் காண்க) பயன்படுத்தப்படுகின்ற ஒத்திசை தொலைக்காட்சி அமைப்பு ஆகும். NTSC என்பது அமெரிக்க தரநிலையாக்கல் அமைப்பு உருவாக்கிய அலைபரப்புத் தரநிலைக்கான பெயராகவும் உள்ளது. முதல் NTSC தரநிலையானது 1941 இல் உருவாக்கப்பட்டது மற்றும் அது வண்ணத் தொலைக்காட்சிக்கு என்று எதையும் கொண்டிருக்கவில்லை.
1953 ஆம் ஆண்டில் NTSC தரநிலையின் இரண்டாவது திருத்தப்பட்ட பதிப்பு ஏற்றுக்கொள்ளப்பட்டது, அது ஏற்கனவேயுள்ள கருப்பு-வெள்ளை வாங்கிகளின் பங்குடன் வண்ண அலைபரப்பு இணக்கத்தை அனுமதித்தது. பரவலாக ஏற்றுக்கொள்ளப்பட்ட வண்ண அலைபரப்பு அமைப்பில் NTSC முதலாவதாக இருந்தது. அமெரிக்காவில் அரை நூற்றாண்டுகளுக்கும் மேலான பயன்பாட்டிற்குப் பிறகு, 12 ஜூன் 2009 அன்று மிகுந்த பெரும்பான்மையான NTSC பரப்புகளின் அலைபரப்புகள் ATSC அமைப்பைக் கொண்டு மாற்றப்பட்டன, மேலும் கனடாவில் அது 31 ஆகஸ்ட் 2011 அன்றிலிருந்து மாற்றப்படுகின்றது.
வரலாறு
அமெரிக்காவில் தேசிய அளவிலான ஒத்திசை தொலைக்காட்சி அமைப்பின் அறிமுகத்தில் நிறுவனங்களுக்கு இடையே எழுந்த முரண்பாடுகளைத் தீர்க்க 1940 ஆம் ஆண்டில் அமெரிக்க பெடரல் கம்யூனிகேஷன்ஸ் கமிஷன் (FCC) மூலமாக தேசிய தொலைக்காட்சி அமைப்பு கமிட்டி நிறுவப்பட்டது. 1941 ஆம் ஆண்டின் மார்ச் மாதத்தில், அந்தக் குழுவானது 1936 ஆம் ஆண்டில் ரேடியோ உற்பத்தியாளர்கள் கூட்டமைப்பால் (RMA) உருவாக்கப்பட்ட பரிந்துரையில் கட்டமைக்கப்பட்ட கருப்பு-வெள்ளை தொலைக்காட்சிக்கான தொழில்நுட்பத் தரநிலையை வழங்கியது. பயனற்ற பக்காலைவரிசை உத்தியின் தொழில்நுட்ப மேன்மைகள் படத் தெளிவுத்திறனை அதிகரிக்கும் வாய்ப்பை அனுமதித்தது. RCAஇன் 441–ஸ்கேன் வரி தரநிலை (ஏற்கனவே RCA இன் NBC டிவி நெட்வொர்க் மூலம் பயன்படுகின்றது) மற்றும் பில்கோவின் மற்றும் டுமண்ட்டின் 605 மற்றும் 800 இடையேயான ஸ்கேன் வரிகளின் எண்ணிக்கையை அதிகரிக்கும் நோக்கத்திற்கு இடையே சமரசமாக 525 ஸ்கேன் வரிகளை NTSC தேர்ந்தெடுத்தது. தரநிலையானது ஒரு வினாடிக்கு 30 பிரேம்கள் (படங்கள்) என்ற பிரேம் வீதத்தைப் பரிந்துரைத்தது, அது ஒரு புலத்திற்கு 262.5 வரிகள் மற்றும் ஒரு வினாடிக்கு 60 புலங்கள் என்ற வீதத்தில் ஒரு பிரேமுக்கு இரண்டு தொடர் பிணைக்கப்பட்ட புலங்கள் என்பதனைக் கொண்டிருக்கின்றது. இறுதிப் பரிந்துரையில் பிற தரநிலைகள் 4:3 என்ற தொலைக்காட்சி அகல உயரத் தகவு மற்றும் ஒலிச் சமிக்ஞைக்கான அதிர்வெண் பண்பேற்றம் (FM) (அந்த நேரத்தில் இது புதிதாக இருந்தது).
1950 ஆம் ஆண்டின் ஜனவரி மாதத்தில், கமிட்டியானது வண்ணத் தொலைக்காட்சி தரநிலையை மறுகட்டமைத்தது. 1953 ஆம் ஆண்டின் டிசம்பர் மாதத்தில், ஒருமனதாக ஏற்றுக்கொள்ளப்பட்ட இது இப்போது NTSC வண்ணத் தொலைக்காட்சி தரநிலை என்று அழைக்கப்படுகின்றது (பின்னர் அது RS-170a என்று வரையறுக்கப்பட்டது). "இணக்கமான வண்ண" தரநிலையானது ஏற்கனவேயுள்ள கருப்பு-வெள்ளை தொலைக்காட்சி குழுக்களுடனான முழு பின்னோக்கு இணக்கத்துடன் இருந்தது. வீடியோ சமிக்ஞைக்கு 4.5 × 455/572 MHz (தோராயமாக 3.58 MHz) என்ற வண்ண துணை கொண்டுசெலுத்தியை சேர்ப்பதன் மூலமாக கருப்பு-வெள்ளை உருவத்திற்கு வண்ணத் தகவல் சேர்க்கப்பட்டது. நிறப்பொலிவு சமிக்ஞை மற்றும் FM ஒலி கொண்டுசெலுத்தி இடையே குறுக்கீட்டுவிளைவு காட்சித்திறனை குறைக்க ஒரு வினாடிக்கு 30 பிரேம்கள் என்பதிலிருந்து தோராயமாக ஒரு வினாடிக்கு 29.97 பிரேம்கள் வரை என்ற பிரேம் வீதத்தில் சற்று குறைப்பு மற்றும் 15,750 Hz இலிருந்து 15,734.26 Hz வரை என்ற வரிசை அதிர்வெண்ணின் மாற்றம் அவசியமாகின்றது.
FCC ஆனது CBS உருவாக்கி 1950 ஆம் ஆண்டின் அக்டோபரில் தொடங்கிய வேறுபட்ட வண்ணத் தொலைக்காட்சி தரநிலையை சுருக்கமாக ஏற்றுக்கொண்டது. இருப்பினும், இந்தத் தரநிலையானது கருப்பு வெள்ளை அலைபரப்புகளுக்கு இணக்கமற்றதாக இருந்தது. இது சுழலும் வண்ணச் சக்கரத்தைப் பயன்படுத்தியது, ஸ்கேன் வரிகளை 525 இலிருந்து 405 ஆகக் குறைத்தது, மேலும் புல வீதத்தை 60 இலிருந்து 144 வரையில் அதிகரித்தது (ஆனால் ஒரு வினாடிக்கு 24 பிரேம்கள் மட்டுமே என்ற வலிமையான பிரேம் வீதம் கொண்டிருந்தது). 1951 ஆம் ஆண்டு ஜூன் மாதம் வரையில் அமைப்பின் வணிகப் பயன்பாட்டை வைத்திருந்த போட்டியாளர் RCA ஆல் எடுக்கப்பட்ட சட்டப்பூர்வ நடவடிக்கை மற்றும் அக்டோபரில் இராணுவ மொபைல்மயமாக்க அலுவலகம் (ODM) மூலமாக சில மாதங்களுக்கு முன்பாக வழக்கமான அலைபரப்புகள் மட்டுமே இருக்கும் அனைத்து வண்ணத் தொலைக்காட்சி தொகுப்புகளின் உற்பத்தி தடைசெய்யப்பட்டது, கொரிய போர் காரணமாக வெளிப்படையாகத் தோன்றியது. CBS அதன் அமைப்பை 1953 ஆம் ஆண்டு மார்ச் மாதத்தில் ரத்துசெய்தது, மேலும் FCC அதை 17 டிசம்பர் 1953 அன்று NTSC வண்ணத் தரநிலையைக் கொண்டு மாற்றியது, இந்தத் தரநிலையை பல நிறுவனங்கள் (RCA மற்றும் பிலிக்கோ உள்ளிட்டவை) கூட்டிணைப்பாக உருவாக்கின. 30 ஆகஸ்ட் 1953 அன்று NTSC "இணக்க வண்ண" அமைப்பைப் பயன்படுத்துகின்ற நிகழ்ச்சியின் நெட்வொர்க் டிவி அலைப்பரப்பு முதல் பொது அறிவிப்பாக NBC இன் ஒளிபரப்புப் பகுதியான குக்லா, ப்ரான் மற்றும் ஓலீ இருந்தது, இருப்பினும் இது நெட்வொர்க்கின் தலைமையிடத்தில் வண்ணத்தில் மட்டுமே காணும்படியாக இருந்தது. NTSC வண்ணத்தின் முதல் தேசிய அளவிலான காட்சி தொடர்ந்து ஜனவரி 1 ஆம் தேதி ரோசஸ் பரேட் போட்டியின் கோஸ்ட்-டூ-கோஸ்ட் அலைபரப்பினை கொண்டு, நாடுமுழுவதும் சிறப்பு விளக்ககாட்சிகளில் நெறிமுறை வண்ண ஏற்பிகளினால் காணக்கூடிய வகையில் வந்தது.
முதல் வண்ண NTSC தொலைக்காட்சி கேமிராவாக RCA TK-40 இருந்தது, இது 1953 ஆம் ஆண்டில் சோதனை அலைபரப்பிற்காகப் பயன்படுத்தப்பட்டது; 1954 ஆம் ஆண்டு மார்ச் மாதத்தில் மேம்பட்ட பதிப்பு TK-40A அறிமுகப்படுத்தப்பட்டது, இதுவே முதலில் வணிக ரீதியில் கிடைக்கும் வண்ணத்தொலைக்காட்சி கேமிராவாக இருந்தது. அந்த ஆண்டின் பிற்பகுதியில், மேம்படுத்தப்பட்ட TK-41 ஆனது 1960 கள் முழுவதும் பெரும்பாலாகப் பயன்படுத்தும் தரமான கேமிராவானது.
NTSC தரநிலையானது பெரும்பாலான அமெரிக்க நாடுகள் மற்றும் ஜப்பான் உள்ளிட்ட பிற நாடுகளால் ஏற்றுக்கொள்ளப்பட்டது. டிஜிட்டல் தொலைக்காட்சியின் வருகையைக் கொண்டு, ஒத்திசை அலைபரப்புகள் மெதுவாக வெளியேற்றப்பட்டிருக்கின்றன. பெரும்பாலான அமெரிக்க NTSC அலைபரப்பாளர்கள் 2009 ஆம் ஆண்டில் தங்களின் ஒத்திசை பரப்பிகளை மூடுமாறு FCC மூலமாக கோரப்பட்டுள்ளனர். தாழ்வு-மின் நிலையங்கள், கிளாஸ் A நிலையங்கள் மற்றும் மொழிபெயர்ப்பிகள் உடனடியாக பாதிப்படையவில்லை. இந்த நிலையங்களுக்கான ஒத்திசை முடிவுத் தேதி இன்னும் குறிக்கப்படவில்லை.
வரிகள் மற்றும் புதுப்பிப்பு வீதம்
NTSC வண்ண குறியாக்கம் என்பது சிஸ்டம் M தொலைக்காட்சி சமிக்ஞை உடன் பயன்படுகின்றது, இது ஜப்பானில் ஒரு விநாடிக்கு 29.97 தொடர் பிணைப்பு செய்யப்பட்ட வீடியோ பிரேம்களை அல்லது சுமார் ஒரே மாதிரியான சிஸ்டம் J கொண்டிருக்கின்றது. ஒவ்வொரு பிரேமும் மொத்தம் 525 ஸ்கேன்வரிகளைக் கொண்டிருக்கின்றது, அதில் 486 புலப்படும் ரேஸ்டராக மாற்றப்படுகின்றன. மீதமுள்ளவை (செங்குத்து வெற்று இடைவெளி) ஒத்திசைத்தலுக்காகவும் மற்றும் செங்குத்து மீள்வரிக்காகவும் பயன்படுத்தப்படுகின்றன. இந்த வெற்று இடைவெளியானது முந்தைய டிவி ஏற்பிகளின் எளிய ஒத்திசை சுற்றுக்கள் மற்றும் மிதவேக மீள்வரி ஆகியவற்றுக்கு அனுமதிக்க ஏற்பிகளின் CRT ஐ வெறுமையாக்க உண்மையில் வடிவமைக்கப்பட்டது. இருப்பினும், இந்த வரிகளில் பல இப்போது மூடப்பட்ட படவிளக்கம் மற்றும் செங்குத்து இடைவெளி நேரக்குறியீடு (VITC) போன்ற பிற தரவைக் கொண்டுள்ளன. முழுமையான ரேஸ்டரில் (அரைவரிகளை தவிர்த்தல்), இரட்டை-இலக்கமிடப்பட்ட அல்லது "தாழ்வு" ஸ்கேன்வரிகள் (வீடியோ சமிக்ஞையில் கணக்கிடப்படும் பிற வரிகள் ஒவ்வொன்றும் இரட்டையாக இருக்கும், எ.கா. {2,4,6,...,524}) ஆகியவை முதல் புலத்தில் இழுக்கப்பட்டன, மேலும் ஒற்றை-இலக்க அல்லது "மேல்" (வீடியோ சமிக்ஞையில் ஒவ்வொரு பிற வரிகளும் ஒற்றை இலக்கமாக உள்ளன, எ.கா. {1,3,5,...,525}) ஆகியவை இரண்டாவது புலத்தில், ப்ளிக்கர்-அற்ற படத்தைப் பெற தோராயமாக 59.94 ஹெர்ட்ஸ் (இயல்பாக 60 Hz/1.001) புலப் புதுப்பிப்பு அதிர்வெண்ணில் இழுக்கப்படுகின்றன. ஒப்பீட்டிற்காக, PAL-B/G மற்றும் SECAM போன்ற 576i அமைப்புகள் 625 வரிகளை (576 பலப்படும் வரிகள்) பயன்படுத்துகின்றன, எனவே அவை உயர்ந்த செங்குத்துத் தெளிவுத்திறனைக் கொண்டிருக்கின்றன, ஆனால் ஒவ்வொரு வினாடிக்கும் 25 பிரேம்கள் அல்லது 50 புலங்களின் குறைந்த தற்காலிகத் தெளிவுத்திறனைக் கொண்டிருக்கின்றன.
முதலில் அமெரிக்காவில் பயன்படுத்திய மாற்று மின் திறனின் பெயரளவிலான 60 Hz அதிர்வெண்ணுடன் சரியாகப் பொருத்தப்பட்ட கருப்பு-வெள்ளை அமைப்பில் புதுப்பிப்பு அதிர்வெண்ணை NTSC தாக்கல் செய்தது. ஆற்றல் ஆதாரத்திற்கு பொருத்தப்படுகின்ற புலப் புதுப்பிப்பு வீதம் இடைபண்பேற்றத்தை தவிர்த்தது (இது துடிப்பு என்றும் அழைக்கப்படுகின்றது), இது திரையில் உருளும் பட்டிகளை உருவாக்குகின்றது. பின்னர் அமைப்பிற்கு வண்ணம் சேர்க்கப்படும்போது, கீழே "வண்ணக் குறியீடாக்கம்" பிரிவில் விவரித்துள்ளது போன்று, ஒலி மற்றும் வண்ணக் கொண்டுசெலுத்திகள் இடையே வேறுபட்ட அதிர்வெண்ணில் நிலையான புள்ளி அமைப்புகளைக் குறைக்க 59.94 Hz க்கு புதுப்பிப்பு அதிர்வெண் சற்று இறக்கப்படுகின்றது. ஒரேசமயத்திய AC மோட்டார்-இயக்கக கேமிராவின் வேகத்தை அமைக்க மின் அதிர்வெண்ணை மாற்றுதலைப் பயன்படுத்தி ஒவ்வொரு திரைப்படச்சுருளின் பிரேமிலும் வீடியோவின் ஒரு பிரேமைப் படம்பிடிக்க ஒரு திரைப்பட கேமிராவை ஒத்திசைப்பது மிகவும் எளிதானாக இருப்பதால், மின்திறனுக்கு புதுப்பிப்பு வீதத்தின் ஒத்திசைத்தலானது கினிஸ்கோப் கேமராக்கள் முந்தைய நேரடி தொலைக்காட்சி அலைபரப்புகளைப் பதிவுசெய்ய சிறிதளவே உதவியது. அதே வேளையில் வண்ணத்திற்கான பிரேம் வீதம் 29.97 Hz ஆக மாறியது, இது வீடியோ சமிக்ஞையின் ஊடேயிருந்து கேமிராவின் மூடியை இயக்க எளிதாக இருந்தது.
525 வரிகளின் படமானது அந்நாளின் வெற்றிடக்குழாய் அடிப்படையான தொழில்நுட்பங்களின் வரையறைகளின் விளைவாக தேர்வுசெய்யப்பட்டிருந்தது. முந்தைய டிவி அமைப்புகளில், ஒரு முதன்மை மின்னழுத்தம்-கட்டுப்படுத்தப்பட்ட ஆசிலேட்டர் இரட்டை கிடைமட்ட வரி அதிர்வெண்ணில் இயங்கியது, மேலும் புல அதிர்வெண்ணை (இந்த நிகழ்வில் 60 Hz) அளிப்பதற்கு பயன்படுத்தப்பட்ட வரிகளின் எண்ணிக்கையால் (இந்த நிகழ்வில் 525 வரிகள்) இந்த அதிர்வெண் பிரிக்கப்பட்டது. பின்னர் இந்த அதிர்வெண் 60 Hz மின்-வரிசை அதிர்வெண்ணுடன் ஒப்பிடப்பட்டது மற்றும் ஏற்பட்ட ஏதேனும் முரண்பாடு முதன்மை ஆசிலேட்டரின் அதிர்வெண்ணை சரிசெய்வதன் மூலம் சரிசெய்யப்பட்டது. பின்னிய ஸ்கேன்செய்தலுக்காக, ஒற்றை மற்றும் இரட்டை புலங்களுக்கான செங்குத்து மீள்வரி தூர சர்வசமத்தை உருவாக்கும் பொருட்டு ஒவ்வொரு பிரேமுக்கான வரிகளின் ஒற்றை எண்ணிக்கை அவசியமாக இருந்தது; ஒரு அதிகமான ஒற்றை வரி என்பது இறுதி இரட்டை வரியிலிருந்து முதல் ஒற்றை வரிக்கு போன்று இறுதி ஒற்றை வரியிலிருந்து முதல் இரட்டை வரிக்கு மீள்வரிப்படுத்துதலில் சூழப்பட்டுள்ள அதே தூரம் ஆகும், எனவே அது மீள்வரி சுற்றமைப்பை எளிமையாக்குகின்றது. 500 க்கான அருகாமை நடைமுறை வரிசையாக 3 × 5 × 5 × 7 = 525 இருந்தது. அதே போன்று, 625-வரி PAL-B/G மற்றும் SECAM ஆகியவை 5 × 5 × 5 × 5 என்பதைப் பயன்படுத்துகின்றன. இங்கிலாந்து 405-வரி அமைப்பு 3 × 3 × 3 × 3 × 5 என்பதையும், பிரெஞ்சு 819-வரி அமைப்பு 3 × 3 × 7 × 13 என்பதையும் பயன்படுத்தின.
நிற அளவியல்
உண்மையான 1953 ஆம் ஆண்டின் வண்ண NTSC விவரக்குறிப்பானது, இன்னமும் அமெரிக்காவின் பெடரல் நெறிமுறைகளின் குறியீட்டின் அங்கமாக உள்ளது, இது அமைப்பின் நிற அளவியல் மதிப்புகளைப் பின்வருமாறு வரையறுக்கின்றது:
RCA CT-100 போன்ற முந்தைய வண்ணத் தொலைக்காட்சி ஏற்பிகள் இந்த விவரக்குறிப்புகளுக்கென உண்மையாக இருந்தன, இவை இன்றைய பெரும்பாலான கணினித்திரைகளை விடவும் மிகப்பெரிய வரம்பு எல்லையைக் கொண்டிருக்கின்றன. இருப்பினும் அவற்றின் குறைந்த திறனுடைய ஒளிர் பொருள்கள் இருட்டாகவும் நீடித்து நிலைப்பதாகவும் இருந்தன, ஒரு இலக்குப் பொருளை விட்டு விலகிய பின்னர் சுவடுகளை விட்டுச்செல்கின்றன. 1950களின் இறுதியில் தொடங்கிய, படக்குழாய் ஒளிர் பொருள்கள் அதிகரிக்கப்பட்ட பொலிவிற்காக நிறச்செறிவை தியாகம் செய்கின்றன; தரநிலையிலிருந்து ஏற்பி மற்றும் அலைபரப்பி முனைகளில் இந்த விலகலானது கருத்தக்கூடிய நிறவேறுபாட்டின் ஆதாரமாக இருந்தது.
ஸ்டூடியோ திரைகள் மற்றும் வீட்டு ஏற்பிகளில் நிறத் திருத்தம்
அதே போன்று அலைபரப்புநர் நிலையில், 1968-69 ஆம் ஆண்டில் RCA உடன் பணிபுரிந்த கோன்ராக் கார்ப்., நிறுவனம் வண்ணப் பட திரைகளில் அலைபரப்பில் பயன்படுத்துவதற்கான கட்டுப்படுத்தப்பட்ட ஒளிர்பொருள்களின் குழுவை வரையறுத்தது. இந்த விவரக்குறிப்பானது "C" ஒளிர்பொருள் விவரக்குறிப்பாக இன்று நிலைபெற்றுள்ளது:
வீட்டு ஏற்பிகளைக் கொண்டு, ஸ்டூடியோ திரைகள் அதே நிறச் சரிசெய்தல் சுற்றுக்களை ஒருங்கிணைப்பதால், FCC தரநிலைகளுக்கு இணங்கி அலைபரப்பாளர்கள் முந்தைய 1953 நிறவளவியல் மதிப்புகளுக்கு குறியீடாக்கப்பட்ட படங்களை அனுப்புவதை அது மேலும் பரிந்துரைத்தது.
1987 ஆம் ஆண்டில், ஸ்டூடியோ திரை நிறவளவியலில் செயல்படும் குழுவான தொலைக்காட்சி தொழில்நுட்பத்தில் நகரும் படம் மற்றும் தொலைக்காட்சி பொறியாளர்கள் கூட்டமைப்பு (SMPTE) குழு, பரிந்துரைக்கப்பட்ட நடைமுறை 145 இல் பொதுப் பயன்பாட்டிற்கான SMPTE C (கோனராக்) ஒளிர்பொருள்களை ஏற்றுக்கொண்டது , இது பல உற்பத்தியாளர்களை தங்களின் கேமிரா வடிவமைப்புகளை எந்தவித நிறச் சரிசெய்தலின்றி நேரடியாக SMPTE "C" நிறவளவியலுக்கு குறியீடாக்குமாறு மாற்றியமைக்க வேண்டியது. , SMPTE தரநிலை 170M இல் ஏற்றுக்கொள்ளப்பட்டது போன்று, "தொகுப்பு ஒத்திசை வீடியோ சமிக்ஞை --- ஸ்டூடியோ பயன்பாடுகளுக்கான NTSC" (1994). அதன் விளைவாக, ATSC டிஜிட்டல் தொலைக்காட்சி தரநிலையானது 480i சமிக்ஞைகளுக்காக போக்குவரத்து ஓட்டத்தில் நிறவளவியல் தரவு சேர்க்கப்படாதவரையில் SMPTE "C" நிறவளவியல் கருதப்படும் என்பதை குறிப்பிடுகின்றது.
வேறுபாடுகள்
ஜப்பானிய NTSC சிவப்பு, நீலம் மற்றும் பச்சை நிறங்களுக்கான அதே நிறவளவியல் மதிப்புகளைப் பயன்படுத்துகின்றது, ஆனால் வேறுபட்ட CIE ஒளிர்பொருள் D93 (x=0.285, y=0.293) வெண்மைப் புள்ளியைப் பயன்படுத்துகின்றது. அதே போன்று 1970 ஆம் ஆண்டு வரையில் PAL மற்றும் SECAM அமைப்புகள் இரண்டும் மூலமான 1953 NTSC நிறவளவியலைப் பயன்படுத்தின; இருப்பினும் NTSC போலன்றி, 1970 ஆம் ஆண்டில் ஐரோப்பிய அலைபரப்பு ஒன்றியம் (EBU) ஏற்பிகள் மற்றும் ஸ்டூடியோ திரைகளில் நிறச் சரிசெய்தலைத் தவிர்த்தது, மாறாக "EBU" நிறவளவியல் மதிப்புகளுக்காக நேரடியாக சமிக்ஞைகளை குறியீடாக்க அனைத்து உபகரணங்களையும் வெளிப்படையாக அழைத்தது, மேலும் அந்த அமைப்புகளின் நிற நம்பகத்தன்மை மேம்படுகின்றது.
நிறக் குறியீடாக்கம்
I/Q கட்டத்திலிருந்து நிற தகவலை டிவி மீட்டமைப்பதற்காக, இது ஒடுக்கப்பட்ட கொண்டுசெலுத்தியை மாற்ற கண்டிப்பாக பூஜ்ய கட்ட குறிப்பைக் கொண்டிருக்க வேண்டும். வீச்சிற்கான நிறைசெறிவு தகவலை மீட்டமைக்க இதற்கு குறிப்பும் அவசியமாகின்றது. எனவே, NTSC சமிக்ஞையானது இந்த குறிப்பு சமிக்ஞையின் குறுகிய மாதிரியைக் கொண்டுள்ளது, இது நிற வெடிப்பு எனப்படுகின்றது. இது ஒவ்வொரு கிடைமட்ட வரியின் 'மின்னோட்டப் பின் தங்குதலில்' (கிடைமட்ட ஒத்திசைத்தல் வரிசையின் இறுதி மற்றும் வெற்றுத் துடிப்பின் இறுதி ஆகியவற்றுக்கு இடைப்பட்ட நேரம்) அமைந்துள்ளது. நிற வெடிப்பானது குறைந்தபட்சம் பண்பேற்றப்படாத (நிலையான கட்டம் மற்றும் வீச்சு) நிறத் துணைக்காவியின் எட்டுச் சுழற்சிகளைக் கொண்டிருக்கின்றது. டிவி ஏற்பியானது ஒரு "அக அலைவியை" கொண்டிருக்கின்றது, இது நிற வெடிப்புகளுக்கு ஒத்திசைக்கப்பட்டுப் பின்னர் குறியீடு நீக்கப்பட்ட நிறப்பொலிவிற்கான குறிப்பாக பயன்படுத்தப்படுகின்றது. ரேஸ்டர் ஸ்கேனில் குறிப்பிட்ட புள்ளியில் நிறப்பொலிவு சமிக்ஞையின் வீச்சு மற்றும் கட்டம் ஆகியவற்றிற்கு நிற வெடிப்புகளிலிருந்து பெறப்பட்ட சமிக்ஞை குறிப்பை ஒப்பிடுவதால், சாதனமானது அந்தப் புள்ளியில் காண்பிக்க வேண்டிய நிறப்பொலிவைக் கண்டறிகின்றது. அதனை ஒளிர்வு சமிக்ஞையின் வீச்சுடன் இணைப்பதால், ஏற்பியானது அந்தப் புள்ளியில் உருவாக்கப்பட வேண்டிய நிறத்தைக் கணிக்கின்றது, அதாவது தொடர்ச்சியான ஸ்கேன் கற்றையின் உடனடியான நிலையிலுள்ள புள்ளி. ஒத்திசை டிவி ஆனது செங்குத்துப் பரிமாணத்தில் தனித்தும் (தனித்த வரிகளைக் கொண்டுள்ளன), ஆனால் கிடைமட்ட பரிமாணத்தில் தொடர்ச்சியாகவும் உள்ளது(ஒவ்வொரு புள்ளியும் அடுத்த புள்ளியில் எல்லையின்றி அமைந்துள்ளது), எனவே ஒத்திசை டிவியில் எந்தப் புள்ளிகளும் இல்லை என்பதை நினைவில் கொள்க. (டிஜிட்டல் டிவி தொகுப்புகள் பெறுகின்ற ஒத்திசை சமிக்ஞைகள் தொடர்ச்சியான ஸ்கேன் வரிகளை அவற்றைக் காட்சிப்படுத்தும் முன்னர் தனிப்பட்ட புள்ளிகளாக மாற்றுகின்றன. இந்த தனிப்படுத்துதல் செயலாக்கம் படத்தகவலை ஓரளவிற்கு தரமிறக்குவது அவசியம், எனவே போதுமான சிறிய புள்ளிகளைக் கொண்ட விளைவானது புலப்படாமல் இருக்கலாம். தனிப்பட்ட புள்ளிகளைக் கொண்ட அனைத்து தொகுப்புகளையும் கொண்ட டிஜிட்டல் தொகுப்புகள் LCD, பிளாஸ்மா மற்றும் DLP திரைகள் போன்ற காட்சிப்படுத்தல் சாதனங்களில் கட்டமைக்கப்பட்டன, ஆனால் வழக்கத்திலுள்ள CRTகள் இல்லை. பிளாஸ்மா அல்லது DLP காட்சி பலகத்தில் இருந்து வந்த உயர் தரப் படமானது தனிப்படுத்துதலின் வாயிலாக நிகழும் பட தரமிழப்பு அனைத்தும் பெயரலாம்.)
அலைபரப்பியானது ஒரு NTSC சமிக்ஞையை அலைபரப்பும் போது, அது ரேடியோ-அதிர்வெண் கொண்டுசெலுத்தியை வெறும் விவரிக்கப்பட்ட NTSC சமிக்ஞையுடன் வீச்சுப் பண்பேற்றுகின்றது, அதே வேளை அது ஒரு கொண்டுசெலுத்தியை ஆடியோ சமிக்ஞையுடன் 4.5 MHz தரத்திற்கு அதிர்வெண் பண்பேற்றுகின்றது. தொடரற்ற சிதைவானது அலைபரப்பு சமிக்ஞைக்கு ஏற்படுகின்றது எனில், 3.579545 MHz நிறக் கொண்டுசெலுத்தியானது திரையில் புள்ளி அமைப்பை உருவாக்க ஒலி கொண்டுசெலுத்தியுடன் துடிக்கலாம். குறைவாகக் குறிப்பிடக்கூடிய அமைப்பை உருவாக்க, வடிவமைப்பாளர்கள் அதன் உண்மையான 60 Hz புல வீதத்தை தோராயமாக 1.001 (0.1%) என்ற காரணியால் குறைத்து வினாடிக்கு சுமார் 59.94 புலங்கள் என்ற வீதத்திற்குச் சரிசெய்தனர். இந்த சரிசெய்தலானது கூட்டுத்தொகையையும் ஒலி கொண்டுசெலுத்தி மற்றும் நிற துணைக்காவி ஆகியவற்றின் வேறுபாடுகளையும் உறுதிப்படுத்துகின்றது, மேலும் அவற்றின் மடங்குகள் (அதாவது, இரண்டு கொண்டுசெலுத்திகளின் இடைப்பண்பேற்ற தயாரிப்புகள்) பிரேம் வீதத்தின் சரியான மடங்குகள் இல்லை, திரையில் புள்ளிகளை நிலையாக வைத்திருக்க இது அவசியமான நிபந்தனையாகும், இது அவற்றை குறிப்பிடத்தக்கதாக உருவாக்குகின்றது.
அனுப்புகை பண்பேற்றத் திட்டம்
thumb|400px|right|NTSC நிறத்தைக் கொண்ட அமைப்பு M தொலைக்காட்சி சேனலின் ஸ்பெக்ட்ரம்.
அனுப்பப்பட்ட ஒரு NTSC தொலைக்காட்சி அலைவரிசையானது மொத்தப் பட்டையகலம் 6 MHz என்ற அளவை எடுத்துக்கொள்கின்றது. வீச்சுப் பண்பேற்றப்பட்ட இயல்பான வீடியோ சமிக்ஞையானது அலைவரிசையின் தாழ்வு எல்லைக்கு மேல் 500 kHz மற்றும் 5.45 MHz ஆகியவற்றுக்கு இடையே அனுப்பப்படுகின்றது. வீடியோ கொண்டுசெலுத்தியானது அலைவரிசையின் தாழ்வு எல்லைக்கு மேல் 1.25 MHz உள்ளது. பெரும்பாலான AM சமிக்ஞைகள் போன்று, வீடியோ கொண்டுசெலுத்தியானது இரண்டு சைடுபேண்டுகளை, ஒன்றை கொண்டுசெலுத்திக்கு மேலாகவும் ஒன்றை அதன் கீழாகவும் உருவாக்குகின்றது. சைடுபேண்டுகள் ஒவ்வொன்றும் 4.2 MHz அகலமுடையவை. முழுமையான மேலுள்ள சைடுபாண்டு அனுப்பப்படுகின்றது, ஆனால் பயனற்ற சைடுபாண்டு எனப்படுகின்ற 1.25 MHz உடைய தாழ்வு சைடுபாண்டு மட்டுமே அனுப்பப்படுகின்றது. மேலே குறிப்பிட்ட நிறத் துணைக்காவியானது வீடியோ கொண்டுசெலுத்திக்கு மேலாக 3.579545 MHz கொண்டிருக்கின்றது, மேலும் ஒடுக்கிய செலுத்துகையுடன் சார்புத்தொடர்பு-வீச்சுப் பண்பேற்றப்பட்டு உள்ளது. FM வானொலி நிலையங்கள் மூலமாக 88–108 MHz பேண்டில் ஆடியோ சமிக்ஞைகள் அலைபரப்பு போன்று ஆடியோ சமிக்ஞையானது அதிர்வெண்-பண்பேற்றம் செய்யப்படுகின்றது, ஆனால் 75 kHz என்பதற்கு எதிரானது போன்று +/- 25 kHz உடனான அதிகபட்ச அதிர்வெண் சுழற்சியானது FM பேண்டில் பயன்படுகின்றது. முதன்மை ஆடியோ கொண்டுசெலுத்தி வீடியோ கொண்டுசெலுத்திக்கு மேல் 4.5 MHz இருந்தது, அதனை அலைவரிசையின் உச்சத்திற்குக் கீழாக 250 kHz ஆக உருவாக்குகின்றது. சிலநேரங்களில் அலைவரிசையானது MTS சமிக்ஞையைக் கொண்டிருக்கலாம், இது ஆடியோ சமிக்ஞையில் ஒன்று அல்லது இரண்டு துணைக்காவிகளைச் சேர்ப்பதன் வாயிலாக ஒன்றுக்கும் மேற்பட்ட ஆடியோ சமிக்ஞையை வழங்குகின்றது, ஒவ்வொன்றும் வரி அதிர்வெண்ணின் மடங்கிற்கு ஒத்திசைக்கப்பட்டுள்ளது. இது ஸ்டீரியோ ஆடியோ மற்றும்/அல்லது இரண்டாம் ஆடியோ நிரல் சமிக்ஞைகள் பயன்படுத்தப்படும் போது இயலாக உள்ளது. இதே நீட்டிப்புகள் ATSC இல் பயன்படுத்தப்படுகின்றன, இங்கு ATSC டிஜிட்டல் கொண்டுசெலுத்தியானது அலைவரிசையின் எல்லைக்குக் கீழே 1.31 MHz இல் அலைபரப்பாகவுள்ளது.
Cvbs (தொகுப்பு செங்குத்து வெற்று சமிக்ஞை) என்பது (சிலநேரங்களில் "அமைப்பு" என்றும் அழைக்கப்படும்) "கருப்பு" மற்றும் "வெற்று" நிலைகளுக்கு இடையிலான மின்னழுத்தப் பெயர்ச்சி ஆகும். Cvbs ஆனது NTSC க்கு தனித்தன்மை வாய்ந்தது. Cvbs ஆனது NTSC வீடியோ உருவாக்கத்தில் அதன் முதன்மை ஒத்திசைவு சமிக்ஞையிலிருந்து எளிதாகப் பிரிக்கும் நன்மையைக் கொண்டுள்ளது.
பிரேம்வீத பரிமாற்றம்
வினாடிக்கு 24.0 பிரேம்கள் என்ற வீதத்தில் ஓடும் திரைப்படத்திற்கும் வினாடிக்கு சுமார் 29.97 பிரேம்கள் என்ற வீதத்தில் ஓடும் NTSC தரநிலைக்கும் இடையே பிரேம்வீதத்தில் மிகப்பெரிய வேறுபாடு காணப்படுகின்றது.